Возьмем для прыкладу Нацыянальны мастацкі. У нас захоўваюцца ўнікальныя скарбы, супрацоўнікі маюць да іх наўпросты доступ. Каб мы ўзялі крыштальна чыстых, прыстойных людзей, у нас мае быць конкурс на кожную пасаду, а для гэтага неабходна прапанаваць і добрую лічбу ў разліковым. Нават сантэхнік у нас павінен быць самы лепшы, падабраны на конкурснай аснове. Чаму? Бо і ад яго таксама залежыць імідж установы. Карацей, сёння чалавек прыходзіць у музей, купляе білет — і ўстанова абавязана яму даць паўнавартасны пакет паслуг.